17/08/2021 | Administración LocalMunicipal
A Pobra do Caramiñal
Aprobación da Ordenanza reguladora do servizo “Comedor sobre rodas”

ANUNCIO DE APROBACIÓN DEFINITIVA Ao non haberse presentado reclamacións durante o prazo de exposición ao público, queda automaticamente elevado a definitivo o acordo plenario, de data 27 de maio de 2021, de aprobación inicial da Ordenanza municipal reguladora do servizo “Comedor sobre rodas”, cuxo texto íntegro se fai público, para o seu xeral coñecemento e en cumprimento do previsto no artigo 70.2 da Lei 7/1985, do 2 de abril, de Bases do Réxime Local. ORDENANZA REGULADORA DO SERVIZO DE COMEDOR SOBRE RODAS DO CONCELLO DA POBRA DO CARAMIÑAL EXPOSICIÓN DE MOTIVOS O servizo cuxa prestación se pretende encadrase como unha servicio social comunitario básico, complementario do Servizo de Axuda no Fogar, consistente na dispensación de comida a domicilio ás persoas que cumpran os criterios recollidas na ordenanza e que se atopan basados en supostos de necesidade e idoneidade. Os obxectivos deste servizo son facilitar que a persoa prestataria permaneza máis tempo na súa contorna familiar, mellorar a calidade de vida dos maiores, contribuír a proporcionar unha alimentación adecuada e á prevención de posibles trastornos de saúde derivados da alimentación inadecuada. Tendo tamén en conta cuestiones de seguridade, dado que a maior parte das persoas destinatarias adoitan ter unha idade avanzada, e o manexo das cociñas entrañan sempre un perigo para persoas con limitacións físicas, psíquicas e/ou sensoriais. É imprescindible, como consecuencia dos cambios experimentados no modo de vida das familias actuais, que as persoas maiores e discapacitadas teñan ao seu alcance os recursos suficientes para manter e mellorar, se cabe, a súa calidade de vida, o maior grao de autonomía posible e durante o máximo tempo na súa contorna de orixe, entre os seus recordos, entre os detalles máis significativos das súas vidas que lles fai sentirse vivos e sobre todo axudando a facer realidade o desexo das persoas destinatarias, todas elas portadores dunha singularidade, contribuír de maneira excepcional ao benestar e liberdade en sentido amplo que hoxe gozamos, evitarlles o desarraigamento familiar e cuantos trastornos a nivel emocional, sentimental e familiar supón para este grupo de persoas que conforman a nosa sociedade anciá. CAPÍTULO I.–DISPOSICIÓNS XERAIS Artigo 1.º.–Obxecto. Constitúe o obxecto desta ordenanza a regulación do servizo municipal do Comedor sobre rodas destinado a persoas ou familias empadroadas e residentes no Concello da Pobra do Caramiñal. Artigo 2.º.–Definición e obxectivos do servizo. O servizo de comedor sobre rodas é un servizo de comida a domicilio que pretende facilitar e garantir unha alimentación equilibrada e de calidade, adaptada ás necesidades das persoas maiores e/ou dependentes que non poden valerse por si mesmas para cubrir as súas necesidades básicas relacionadas coa compra ou elaboración de menús. A finalidade deste servizo é que as persoas maiores e/ou dependentes poidan seguir vivindo nos seus fogares o maior tempo posible e cun nivel de independencia e autonomía aceptable. O obxectivo principal é mellorar o nivel de benestar e de calidade de vida de persoas maiores e/ou dependentes e das súas familias, evitando a institucionalización o maior tempo posible e a desvinculación coa súa contorna. Os obxectivos específicos son os seguintes: – Proporcionar unha dieta equilibrada e nutritiva que favoreza unha alimentación sana e axeitada individualizada a cada beneficiario/a. – Prestar un servizo complementario doutros servizos asistenciais que existen para cubrir as necesidades básicas e ter apoio ante unha situación de emerxencia. – Retrasar a institucionalización das persoas usuarias do servizo. – Impulsar medidas de apoio á conciliación familiar e laboral, facilitando un respiro ás persoas coidadoras. Artigo 3.º.–Persoas destinatarias. Poderán ser beneficiarias do servizo de comedor sobre rodas as persoas ou unidades familiares de convivencia empadroadas e residentes no Concello da Pobra do Caramiñal, cun estado de necesidade recoñecido polos Servizos Sociais Comunitarios Básicos e sempre que cumpran os requisitos esixidos para a súa concesión. Aos efectos da presente ordenanza, enténdese por unidade familiar de convivencia ao conxunto de persoas que convivan no mesmo marco físico unidos por lazos de consaguinidade ou afinidade. Artigo 4.º.–Requisitos xerais das persoas beneficiarias. – Persoas maiores de 60 anos con limitacións de autonomía persoal e que non conten con apoio para desenvolverse por si mesmas. – Persoas menores de 60 anos que por circunstancias persoais e/ou sociais precisen o servizo (avaliado por servizos sociais comunitarios básicos). – Persoas dependentes que carezan de axuda para desenvolverse na elaboración das comidas. Artigo 5.º.–Presentación de solicitudes.1.–A solicitude acompañada da documentación que se determine será presentada no Rexistro Xeral do Concello ou por calquera dos medios previstos no artigo 16.4 da Lei 39/2015, do 1 de outubro, para o seu traslado ao departamento de Servizos Sociais Comunitarios. O prazo permanecerá aberto durante todo o ano.2.–A presentación da solicitude suporá a autorización ó Concello da Pobra do Caramiñal para recabar as certificacións da Axencia Estatal da Administración Tributaria a da Tesourería Xeral da Seguridade Social aos efectos da valoración do servizo. A solicitude, segundo o anexo I desta ordenanza estará acompañada da seguinte documentación: I. Fotocopia do DNI da persoa beneficiaria do servizo e da persoa representante, no seu caso. II. Fotocopia da tarxeta sanitaria. III. Certificado de empadroamento. IV. Certificado de convivencia. V. Xustificantes de ingresos da persoa solicitante e dos membros da unidade de convivencia. VI. Informe médico acreditativo das limitación na autonomía funcional, no seu caso. VII. Calquera outra documentación que sexa requirida para a valoración do seu expediente. Artigo 6.º.–Instrución. Darase traslado da solicitude ao departamento de servizos sociais para a instrución do procedemento. O órgano instructor será o persoal de servizos sociais comunitarios básicos. Este procederá á comprobación dos datos proporcionados ao requerimento de subsanacións que procedan e demais funcións previstas legalmente para este órgano. Así mesmo, o órgano instructor deberá efectuar a proposta de concesión ou denegación do servizo. Artigo 7.º.–Resolución e notificación ás persoas interesadas. Unha vez instruído o expediente, elevarase ao órgano municipal competente a proposta de concesión ou denegación, segundo corresponda, para que se emita a resolución correspondente. No caso de que a proposta de resolución do órgano instructor sexa de concesión, esta deberá ter o seguinte contido: – Que a solicitude cumpre todos os requisitos esixidos nas bases reguladoras do servizo. – Datos identificativos da persoa solicitante. – Ser motivada, debendo indica-los criterios de concesión empregados, e de se-lo caso, a puntuación ou valoración obtida. En todo caso a axuda concederase en función do crédito orzamentario dispoñible nos orzamentos de cada ano. Artigo 8.º.–Causas de baixa do servizo. – A renuncia da persoa beneficiaria. – Traslado da súa residencia a outro concello. – Falecemento da persoa usuaria. – A falta reiterada de pagamento do servizo, entendendo por reiterado a falta de pagamento de duas (2) ou mais mensualidades consecutivas ou catro (4) ou mais dentro dun mesmo ano natural. – Desaparición das causas que motivaron a prestación do servizo. – Uso indebido do servizo de comedor. – Ausencias reiteradas inxustificadas do domicilio. Artigo 9.º.–Causas de suspensión temporal do servizo. – Ausencia temporal do domicilio por un período máximo de dous meses, neste suposto a persoa beneficiaria deberá de acreditar as causas que motivan a súa ausencia. – Modificación temporal das causas que motivaron a necesidade do servizo. – Suspensión da prestación por parte do contratista, nos casos recollidos na Lei 9/2017, do 8 de novembro, de contratos do sector público. no caso de xestión indirecta do servizo. – Poderá suspenderse o servizo en tanto persista o cambio de circunstancia causante da suspensión. Artigo 10.º.–Desenvolvemento do servizo. O servizo será prestado durante o tempo en que as persoas beneficiarias estean de alta e na mesma situación que motivou a súa concesión. Os menús serán entregados de luns a venres, agás festivos, en horario de 12:00 e a 14:30h no propio domicilio. Serán elaborados según as necesidades das persoas usuarias, baixo prescrición médica de ser o caso e constarán de 1.º plato, 2.º plato e sobremesa. Así mesmo, realizaranse semanalmente e poñeranse en coñecemento do departamento de servizos sociais. Artigo 11.º.–Inspección e control. O Concello da Pobra do Caramiñal poderá realizar as comprobacións que estime oportunas respecto do servizo de comedor e terá acceso a toda a documentación xustificativa do mesmo, así como a requirir ás persoas usuarias nos termos que precise. Artigo 12.º.–Obrigas das persoas interesadas. As persoas usuarias deste servizo están obrigadas a: – Facilitar a información precisa e veraz sobre todas aquelas variacións sobrevidas na súa situación sociofamiliar, sanitaria e financieira que puideran modificar as circunstancias que motivaron a concesión do servizo, nun prazo máximo de 15 días. – Comunicar con 10 días de antelación en circunstancias ordinarias e previsibles calquera ausencia temporal que puidese impedir ou dificultar a execución do servizo. – Cumprir coas condicións do servizo facilitando e colaborando co persoal encargado. – Facilitar e cooperar no seguimento, avaliación e inspección do servizo. – Respetar a dignidade persoal e profesional das persoas que presten o servizo. Artigo 13.º.–Obrigados ao pagamento. Serán aqueles que estableza a Ordenanza Fiscal correspondente e revisarase anualmente. O pago do servizo efectuarase mensualmente. Os Servizos Sociais Municipais comunicarán á Tesouraría os datos dos usuarios, comidas servidas ao mes e prezo a satisfacer por cada usuario. Artigo 14.º.–Compatibilidade ou incompatibilidade con outros servizos municipais. O servizo de cátering será compatible co servizo de Axuda no Fogar, así como con calesquera outros servizos municipais salvo que expresamente se estableza o contrario. Artigo 15.º.–Baremo de puntuación. A puntuación máxima será de 50 puntos, cmediante a aplicación seguintes criterios de valoración: A) Situación socio-familiar e apoio social. Puntuación máxima 20 puntos. Persoa que vive soa  Persoa que vive soa, sen familiares con obriga legal de prestar axuda, nin outras redes de apoio…………………………………………………………………………. 20 puntos.  Persoa que vive soa sen familiares con obriga legal de prestar axuda, conta con outras redes de apoio …………………………………………………………………. 18 puntos.  Persoa que vive soa e os familiares con obriga legal de prestar axuda e non poden facela efectiva (por enfermidade grave, residencia fóra da Comunidade Autónoma, relacións conflitivas…) …………………………………………………………………. 15 puntos.  Persoa que vive soa e os familiares con obriga legal de prestar axuda presentan dificultades para facela efectiva ……………………………………………. 10 puntos. Persoa que convive con familiares ou outras persoas  Persoa convivinte con outra maior de 60 anos, persoa dependente ou menores de 16 anos………………….20 puntos.  Persoa que convive con convivintes que teñen recoñecida facultativamente déficits na saúde que lle dificultan a prestación da axuda ou carecen de habilidades para atendela ……. 15 puntos.  Os coidadores traballan toda a xornada ……………………………. 10 puntos.  Os coidadores traballan media xornada ……………………………. 5 puntos. B) Situación socio-económica da unidade de convivencia, tomando coma base a renda dispoñible anual. Puntuación máxima neste apartado, 10 puntos: 1) Renda disponible anual: os ingresos anuais da unidade de convivencia dividido entre o número de membros. Para o cálculo dos ingresos terase enconta: Salarios, pensións ou prestacións de calquera clase, intereses bancarios e ingresos por calquera outra concepto.2) Indicador público de renda de efectos múltiples: será a correspondente contía anual fixada na lei de orzamentos do Estado para cada ano. Renda dispoñible anual Puntuación Ata o 75% do Iprem 10 puntos Do 75% ata o 100% do Iprem 8 puntos Do 100% ata o 125% do Iprem 6 puntos Do 125% ata o 150% do Iprem 4 puntos Do 150% ata o 175% do Iprem 2 puntos Máis do 175% do Iprem 0 puntos C) Valoración da adecuación do recurso, a criterio do equipo dos Servizos Sociais Comunitarios Básicos. Puntuación máxima …………………………………………… 20 puntos. ANEXO I SOLICITUDE DE INSCRIPCIÓN NO SERVIZO “COMEDOR SOBRE RODAS” SOLICITA: Na Pobra do Caramiñal, a _____ de _____ 202__ ASDO. SR. ALCALDE-PRESIDENTE DO CONCELLO DA POBRA DO CARAMIÑAL Contra o presente acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Na Pobra do Caramiñal, a 11 de agosto de 2021. O alcalde Asdo.: José Luis Piñeiro García